section_heading: Radnja
paragraph_text: Za carske pingvine je sezona parenja, a Gloria je u središtu pozornosti. Ramon, jedan od Amigosa, pokušava pomoći Mumbleu da zadobije njezinu naklonost pjevajući španjolsku verziju pjesme "My Way)", ali plan propada, a Gloria to smatra neugodnim. Mumble u očaju počinje plesati tapkajući sinkronizirano s pjesmom. Ona se zaljubljuje u njega i mladi se pingvini pridružuju kako bi pjevali i plesali "Boogie Wonderland". Roditelji su zgroženi Mumbleovim ponašanjem, što vide kao razlog svoje slabe ribolovne sezone. Memphis moli Mumblea da prestane plesati, radi sebe, ali kad ga Mumble odbije, on je progonjen, što ga je nagnalo da razmišlja o osveti starješinama zbog njihovog slijepog uvjerenja.